recursal/SuperWikiNEXT-32B huggingface dataset:
**செல்மன் ஆபிரகாம் வாக்ஸ்மேன்** (Selman Waksman) (சூலை 22, 1888 - ஆகஸ்ட் 16, 1973) ஒரு உருஷ்ய சாம்ராஜ்யத்தில் பிறந்த யூத-அமெரிக்க கண்டுபிடிப்பாளர், உயிர்வேதியியலாளர் மற்றும் நுண்ணுயிரியலாளர் ஆவார். மண்ணில் வாழும் உயிரினங்களின் சிதைவு குறித்த ஆராய்ச்சி ஸ்ட்ரெப்டோமைசின் மற்றும் பல நுண்ணுயிர் எதிர்ப்பிகளைக் கண்டுபிடிப்பதற்கு வழிவகுத்தது. ரட்கர்சு பல்கலைக்கழகத்தில் உயிர் வேதியியல் மற்றும் நுண்ணுயிரியல் பேராசிரியராக இருந்த இவர், பல நுண்ணுயிர் எதிர்ப்பிகளைக் கண்டுபிடித்தார். மேலும் பல நுண்ணுயிர் எதிர்ப்பிகளின் வளர்ச்சிக்கு வழிவகுத்த நடைமுறைகளையும் இவர் அறிமுகப்படுத்தினார். இவரது காப்புரிமையின் உரிமத்திலிருந்து பெறப்பட்ட வருமானம் நுண்ணுயிரியல் ஆராய்ச்சிக்கான ஒரு அடித்தளமிட நிதியளித்தது. இந்த நிதியினைக் கொண்டு நியூ ஜெர்சி (அமெரிக்கா) பிசுகடாவேயில் உள்ள ரட்கர்சு பல்கலைக்கழக புஷ் வளாகத்தில் அமைந்துள்ள *வாக்ஸ்மேன் இன்ஸ்டிடியூட் ஆப் மைக்ரோபயாலஜி* நிறுவப்பட்டது. 1952 ஆம் ஆண்டில், "ஸ்ட்ரெப்டோமைசின் கண்டுபிடிப்பிற்கு வழிவகுத்த மண்ணில் வாழும் நுண்ணுயிரிகளின் தனித்துவமான, முறையான மற்றும் வெற்றிகரமான ஆய்வுகளுக்காக" இவருக்கு உடலியல் அல்லது மருத்துவத்துக்கான நோபல் பரிசு வழங்கப்பட்டது. ஸ்ட்ரெப்டோமைசின் கண்டுபிடிப்பில் ஸ்காட்ஸின் பங்கைக் குறைத்ததற்காக வாக்ஸ்மேன் மற்றும் இவரது அறக்கட்டளையின் மீது இவரது ஆராய்ச்சி மாணவர்களில் ஒருவரும், ஸ்ட்ரெப்டோமைசின் முதல் கண்டுபிடிப்பாளருமான ஆல்பர்ட் ஷாட் வழக்குத் தொடர்ந்தார்.

மேற்கோள்கள்
-----------



1. ↑  Kingston, William (2004-07-01). "Streptomycin, Schatz v. Waksman, and the balance of credit for discovery". *Journal of the History of Medicine and Allied Sciences* **59** (3): 441–462. doi:10.1093/jhmas/jrh091. பன்னாட்டுத் தர தொடர் எண்:0022-5045. பப்மெட்:15270337. .
**பேராசிரியர் பிரபுலால் பட்நகர்**(ஆகஸ்ட் 7, 1912 - அக்டோபர் 5, 1976) இருபதாவது நூற்றாண்டில் சிறப்புப் புகழ் பெற்ற இந்தியக் கணிதவியலாளர்களில் ஒருவர். இலாஹாபாத் பல்கலைக்கழகத்தில் வான்கோளவியலில் முனைவர் பட்டம் (D.Sc) பெற்று, பிறகு, ஐக்கிய அமெரிக்க நாடட்டில், ஹார்வர்ட் பல்கலைக்கழகத்திற்கு ஃபுல்பிரைட் ஆய்வாளராகச் சென்று அங்கு Plasma இயற்பியலில் ஆய்வுகள் செய்து பெயர் பெற்றார்.1955இல் இந்திய விஞ்ஞானக்கழகத்தின் ஃபெல்லோ வாக தேர்வு செய்யப்பட்டார். 13 ஆண்டுகள் பங்களூர் இந்திய அறிவியல் கழகத்தின் பயன்பாட்டுக் கணிதத் துறையின் தலைவராகப் பணியாற்றி பற்பல இளம் மாணவர்களைக் கணித ஆய்வுப் பணியில் ஊக்கப்படுத்தினார். இந்தியக் கணிதக் கழகத்தின் சரித்திரத்திலேயே மறக்கமுடியாத அளவிற்கு அதன் தலைவராகவும் மற்றும் அதன் பல பொறுப்புகளிலும் உயர்ந்த பணிபுரிந்தார். 1963 இல் இந்திய அரசு அவருக்கு 'பத்ம பூஷண்' பட்டத்தை வழங்கியது. 130 ஆய்வுக்கட்டுரைகள் இயற்றி 29 மாணவர்களுக்கு முனைவர் பட்டப்படிப்புக்கு இயக்குனரகவும் இருந்திருக்கிறார்.

வகித்த பொறுப்புகளில் சில
------------------------

1956-1969: இந்திய அறிவியல் கழகத்தில் பயன்பாட்டுக் கணிதத் துறையின் தலைவர்
1962: இந்திய விஞ்ஞான காங்கிரஸ் கழகத்தின் கணிதத் துறைத் தலைவர்
1968: இந்திய தேசீய விஞ்ஞான அகாடெமியின் விஞ்ஞானப் பிரிவின் தலைவர்.
1957-1976: இந்தியக்கணித ஆசிரியர்கள் சங்கத்தின் தலைவர்.
1971-1973: சிம்லா ஹிமாசல்பிரதேச பல்கலைக் கழகத்தின் கணிதத் துறைத் தலைவர்.
1975: இலாஹாபாத்தின் மேத்தா ஆய்வுக் கழகத்தின் இயக்குனர்

மனிதாபிமான நற்குணங்கள்
----------------------

கணிதத்துறைக்கு அவரளித்த சிறந்த பங்குமட்டுமல்லாமல் பல நூற்றுக்கணக்கான மாணவர்களுக்கும் ஆசிரியர்களுக்கும் அவர் நல்லாசானாக இருந்த பெருமை அவருடையது. செய்தொழிலில் ஒர் ஆழ்ந்த ஈடுபாடு, எல்லோருக்கும் உதவவேண்டும் என்ற மனப்பான்மை இவைகளில் சிறந்து விளங்கினார்.

தேசீயக்கணிதப்பணி
----------------

பாரத நாட்டின் கணிதத்துறைக் கல்விக்காகவும், அதன் ஆய்வுக்கூட அமைப்பு, நடைமுறை இவைகளுக்காகவும் தேசீய அளவில் என்னென்ன குழுக்கள், வாரியங்கள் அமைக்கப்பட்டனவோ அநேகமாக அவ்வளவிலும் அவர் முக்கியமான பொறுப்பில் பணி புரிந்து பங்களித்திருக்கிறார்.

அனைத்துலகக்குழுக்களில் பணி
--------------------------

* Member of the Executive Council of the International Commission on Mathematical Education
* Member of Commissions 27 (variable stars) and 43 (MHD) of International Astronomical Union
* Corresponding Member of International Commission of Plasma Physics
* Member of the Executive Committee of the International Mathematical Union.
**வேங்கடசூரி சுவாமிகள்** (1817-1889) ஒரு பன்மொழிப் புலவரவார்.

வாழ்க்கைக் குறிப்பு
-------------------

தஞ்சை, அய்யம்பேட்டைக்கு அருகில் உள்ள இராமச்சந்திராபுரம் என்ற ஊரில், வைதீக புரோகிதத்தை தொழிலாக கொண்ட நாராயண சர்மா என்பவருக்கும், தாய் அரங்கநாயகி தேவி அம்மையாருக்கும் பிறந்தார்.

வேங்கடசூரி சுவாமியின் இயற்பெயர் சுப்புராமன். தமது 15ம் அகவையில் நரசிம்மமூர்த்தியின் உபாசகராகி கவி பாடும் திறன் பெற்றார். பின் வாலாசாப்பேட்டை வேங்கடரமண பாகவதரின் சீடராகி கர்நாடக சங்கீதம் மற்றும் ஹடயோகம் பயின்றார். சமசுகிருதம், தெலுங்கு, சௌராட்டிர மொழி மற்றும் தமிழ் முதலிய மொழிகளிலும், குலத்தொழிலான வைதீகம் மற்றும் புரோகிதத்திலும் புலமை பெற்றார்.

தமது 21வது அகவையில் இலக்குமிதேவி என்ற பெண்மணியை மணந்து இல்லறம் நடத்தினார். பரமக்குடியில் ஆறு ஆண்டுகள் வசித்த பின்னர் தஞ்சையில் 25 ஆண்டுகள் வசித்ததால் இவரை **தஞ்சாவூர் அய்யான்** என்று புகழ் பெற்றார்.

பிற்காலத்தில் மதுரை, தெற்குமாசி வீதியில் உள்ள திரெளபதி அம்மன் கோயிலில் தங்கி சௌராஷ்டிர மொழியை மேம்படுத்த பள்ளிக்கூடத்தை நடத்தினார். வேங்கடசூரி சுவாமிகள் இரண்டாம் முறை காசிக்கு புனிதப்பயணம் மேற்கொண்டு திரும்புகையில் யமுனை ஆற்றாங்கரையில் தமது 72ம் அகவையில் வைகுண்டப்பதவியை அடைந்தார்.

விருதுகள்
---------

தஞ்சை மராத்திய அவையில் சமசுதான பண்டிதராக விளங்கிய வேங்கடாச்சாரியை தர்க்க வாதத்தில் வென்று தமது புலமையை நிலை நாட்டியதால் ‘வேங்கடசூரி’ என்ற பட்டத்தை பெற்று தஞ்சை மன்னரவைப் புலவரானார். "சூரி" என்றால் மராத்திய மொழியில் "வென்றவன்" என்றும், சமசுகிருத மொழியில் "பெரும் புலவர்" என்று பொருள்படும். மேலும் தஞ்சை சரசுவதி மகால் நூல் நிலைய ஆராய்ச்சி உறுப்பினர் தகுதி மன்னரால் வழங்கப்பட்டு பெருமை பெற்றார்.

வாழ்நாள் சாதனைகள்
-----------------

* சௌராட்டிர மொழியில் இசை வடிவில் முழு இராமாயணத்தை பாடி உள்ளார். (இதனை சௌராட்டிர மொழி வளர்ச்சி குழுவினர் 1904ல் தெலுங்கு & தமிழ் மொழியில் வெளியிட்டனர்)
* தியாகப்பிரம்மம் தியாகராசஜரின் தெலுங்கு மொழி]]யில் இயற்றிய நவுகா சரித்திரம் எனும் இசை நாடக நூலை சமசுகிருதத்த்ல் மொழி பெயர்த்துள்ளார்.
* சௌராட்டிரமொழியை செம்மைப்படுத்தி புதிய பாட நூல்களை வெளியிட்டார்
* இதிகாச, புராண உபந்யாசங்களில் தன்னிகரில்லாதவர்.

உசாத்துணைகள்
------------

* சௌராட்டிரர் வரலாறு, கே.ஆர்.சேதுராமன், 2008
* சௌராட்டிர பிராமணர் சரித்திரம், கே.ஏ.அன்னாசாமி சாத்திரியார், 1914

வெளி இணைப்புகள்
---------------

* சௌராட்டிரர் சமூக வரலாறு கேட்க
* 
* பரணிடப்பட்டது 2013-07-28 at the வந்தவழி இயந்திரம் History of Saurashtrians of Tamilnadu
**சிராங் மாவட்டம் district** அசாம் மாநிலத்தின் 35 மாவட்டங்களில் ஒன்று. அசாம் மாநிலத்தில் அதிக மக்கள் தொகையைக் கொண்ட மாவட்டங்களில் ஒன்று. இதன் நிர்வாகத் தலைமையிடம் காஜல்கோன் நகரம் ஆகும்.போடோலாந்து ஆட்சி மன்றக் குழுவினால் நிர்வகிக்கப்படுகிற மாவட்டங்களில் ஒன்று. இங்கு பழங்குடியினர் அதிக எண்ணிக்கையில் இருக்கின்றனர். கரோ மொழியில் "சி" என்றால் நீர் என்று பொருள். ராங் என்றால் செல்வம் என்று பொருள்.

மக்கள் தொகை
-----------

2011-ஆம் ஆண்டு கணக்கெடுப்பின் போது, 481,818 மக்கள் வாழ்ந்தனர். 
சதுர கிலோமீட்டருக்குள் 244 பேர் வாழ்கின்றனர்.  சராசரியாக ஆயிரம் ஆண்களுக்கு 969 பெண்கள் என்ற அளவில் பால் விகிதம் உள்ளது.  இந்த மாவட்டத்தில் வாழ்வோரில் 64.71% பேர் கல்வியறிவு பெற்றுள்ளனர்.

சான்றுகள்
---------

1. 1 2 3 4 5  "District Census 2011". Census2011.co.in. 2011. 2011-09-30 அன்று பார்க்கப்பட்டது.
2. ↑  Law, Gwillim (2011-09-25). "Districts of India". *Statoids*. 2011-10-11 அன்று பார்க்கப்பட்டது.

இணைப்புகள்
----------

* போடோலாந்து ஆட்சிக் குழுவின் தளம்

| * பா
* உ
* தொ
சிராங் மாவட்டம்-இற்கு அண்மையில் உள்ள இடங்கள் |
| --- |
| 

|  |  |  |
| --- | --- | --- |
|  | *பூட்டான்* |  |
|  |  |  |
| கோக்ராஜார் மாவட்டம் | **சிராங் மாவட்டம்** | பாக்சா மாவட்டம் |
|  |  |  |
| போங்கைகாவொன் மாவட்டம் |  | பார்பேட்டா மாவட்டம் |

 |
**அதுல் சிட்னிஸ்** (*Atul Chitnis*, பிறப்பு: பிப்ரவரி 20,1962 ) ஒரு இந்திய ஆலோசனை தொழில்நுட்பவியலாளர். போஸ்.இன் (FOSS .in) ஆசியா வின் இலவச மற்றும் திறந்த மூல மென்பொருட்கள் மாநாட்டு அமைப்பாளர்களில் இவரும் ஒருவர்.

இவரது வாழ்க்கை
--------------

1989 ல், இவர் CiX என்ற தகவல் பலகை அமைப்பு ஒன்றை ஏற்படுத்தினார். இது தான் பல பயனர்களுக்கும் ஆன்லைன் சமூகங்களுக்குள் நுழைய ஒரு சிறந்த வாசலாக அமைந்தது. இவர் ஆசிரியராக PCQuest பத்திரிக்கையில் COMversations என்ற பத்தியில் எழுதுவார். இவர் இந்திய தொழில் தரவு தகவல்தொடர்பு, இணையம், அக இணையம் போன்ற தலைப்புகளில் உரை நிகழ்த்தி உள்ளார். ஒரு ஆலோசனை ஆசிரியராக PCQuest ல் பணியில் உள்ள போது PCQuest லினக்ஸ் முயற்சி என்ற துறையிலும் பங்களித்து வந்தார்.

ஒரு உறுப்பினராக போஸ் சமூகத்தில், லினக்ஸ் பயனர் குழு, பல்வேறு கருத்தரங்குகள் மூலமும், கட்டுரைகள் எழுதுவதன் மூலமும் இவர் இலவச மற்றும் திறந்த மூல மென்பொருட்கள் பயன்படுத்துவதை ஊக்குவித்து வந்தார். சிட்னிஸ் போஸ் சமூகம் நடத்தும் லினக்ஸ் பெங்களூர் கருத்தரங்குகளின் ஒருங்கிணைப்பாளர்களுள் ஒருவர். இவர் இலவச / திறந்த மூல மென்பொருள்- தேசிய வள மையம் ஆசிரிய குழுவில் ஒருவராக பங்காற்றி உள்ளார். எந்த ஒரு அவைஆயினும் இவரது பேச்சு போஸ் தொழில்நுட்பம் மற்றும் அதில் பங்காற்றுவது பற்றி தான் இருக்கும்.

மறைவு
-----

இவருக்கு ஆகஸ்ட் 2012ல் குடல் புற்றுநோய் கண்டறியப்பட்டது. அதனால் 3 ஜூன் 2013ல் இறந்தார்.

குறிப்புகள்
-----------

வெளி இணைப்புகள்
---------------

* Chitnis' personal website

மேற்கோள்கள்
-----------

1. ↑  Venugopal, Vasudha (24 October 2010). "More Join the Chorus for Free Software". Chennai: தி இந்து. .
2. ↑  The BBS Documentary Library
3. ↑  Rediff Guide to the Net: Features: The Way We Were
**பி. எஸ். அப்பு** (*P. S. Appu*) (1929 - 28 மார்ச்சு 2012) என்பவர் முச்சூரியிலுள்ள லால் பகதூர் சாசுதிரி அரசு குடிமைப்பணி பயிற்சி மையத்தில் இயக்குனராக இருந்து ஓய்வு பெற்ற இந்திய ஆட்சிப் பணியாளர் ஆவார்.

தொழில் வாழ்க்கை
---------------

அப்பு 1951 ஆம் ஆண்டு பீகாரில் இந்திய ஆட்சிப் பணியாளரராக தனது பணியைத் தொடங்கினார். பீகாரில் இவர் நிதிச் செயலாளராகவும் முதன்மைச் செயலாளராகவும் தர்பங்கா மற்றும் அகார்சா மாவட்ட ஆட்சியாளராகவும் இருந்துள்ளார். அப்பு 1970 ஆம் ஆண்டு முதல் 1975 ஆம் ஆண்டு வரை வேளாண்மை மற்றும் திட்டக் குழு அமைச்சகத்தின் நிலச் சீர்திருத்த ஆணையராகவும் பணியாற்றியுள்ளார். லால் பகதூர் சாசுதிரி அரசு குடிமைப்பணி பயிற்சி மையத்தின் இயக்குனராக இருந்தபோது இவர் விருப்ப ஓய்வினைக் கேட்டு பெற்றுக் கொண்டார்.

  

திட்டக்குழுவால் ஆரம்பிக்கப்பட்ட நிலச் சீர்திருத்த செயற்குழுவின் தலைவராக இருந்போது, நில சீர்திருத்தங்களின் தோல்விக்கு காரணம் அரசியல் சார்ந்த குறைபாடுகளே என்று வெளிப்படையாகக் கூறினார். இவர் பீகாரின் தலைமைச் செயலராக இருந்துள்ளார்.ஆனால் தலைமைச் செயலராக ஆற்றிய பணிகளை அரசியல் நிர்வாகம் கண்டுகொள்ளாததால் இவர் இந்திய அரசின் குறைந்த ஊதிய பணிக்காக தலைமைச் செயலர் பணியை விட்டுச் சென்றார். இந்திய அரசு, குற்றம் செய்த பயிற்சியாளர் ஒருவரை கண்டிக்காததால், லால் பகதூர் சாசுதிரி அரசு குடிமைப்பணி பயிற்சி மையத்தின் இயக்குனராக இருந்த இவர் விருப்ப ஓய்வுக் கேட்டு பெற்றுக் கொண்டார். இச்செயல் பாராளுமன்றத்தில் சர்ச்சையை உருவாக்கியது. அப்போதைய பிரதமர் இந்திரா காந்தி உள்துறை அமைச்சர் கியானி சயில் சிங்கின் பேச்சை ஓரங்கட்டி அப்பயிற்சியாளரை பணிநீக்கம் செய்தார்.

விருது
------

இவருக்கு இந்தியாவின் மூன்றாவது உயரிய விருதான பத்ம பூசண் விருதை இந்திய அரசு வழங்கியது.

மேற்கோள்கள்
-----------

1. ↑  IAS legend who put values before protocol
2. 1 2  Mander, Harsh. "He recognised the value of dissent". The Hindu (Newspaper). 8 April 2012 அன்று பார்க்கப்பட்டது.
3. ↑  Alagh, Yoginder Kumar (4 April 2012). "A Civil Servant's Role Model". The Indian Express (Newspaper). 8 April 2012 அன்று பார்க்கப்பட்டது.
4. ↑  Sarma, E.A.S. (14 April 2012). "P.S. Appu - A Tribute" (PDF). The Economic & Political Weekly. 17 April 2012 அன்று மூலம் (PDF) பரணிடப்பட்டது. 10 April 2012 அன்று பார்க்கப்பட்டது.
5. ↑  "P.S. Appu (Obituary)". Boloji.com. 13 மார்ச் 2013 அன்று மூலம் பரணிடப்பட்டது. 8 April 2012 அன்று பார்க்கப்பட்டது.
6. ↑  "56 receive Padma awards". 27 செப்டம்பர் 2013 அன்று மூலம் பரணிடப்பட்டது. 8 April 2012 அன்று பார்க்கப்பட்டது.
**உத்தரவின்றி உள்ளே வா** (Uttharavindri Ulle Vaa) 1971 ஆம் ஆண்டு தமிழில் வெளிவந்த காதல் மற்றும் நகைச்சுவைத் திரைப்படமாகும். சித்ராலயா பிக்சர்ஸ் சார்பில் ஸ்ரீதர் தயாரிப்பில், என். சி. சக்கரவர்த்தி இயக்கத்தில் வெளிவந்த இத்திரைப்படத்தில் ரவிச்சந்திரன், காஞ்சனா ,நாகேஷ், ரமா பிரபா, வெண்ணிற ஆடை மூர்த்தி, சச்சு, தேங்காய் சீனிவாசன், மற்றும் ஜெமினி மாலி போன்ற பலரும் நடித்திருந்தனர். இப்படத்தின் கதையை சித்ராலயா கோபு எழுதி, எம். எஸ். விஸ்வநாதன் இசையைமைத்துள்ளார்.

கதைச் சுருக்கம்
---------------

இது நான்கு நண்பர்களைப் பற்றிய கதை. கதாநாயகன் ரவிச்சந்திரன் வீரராகவன் என்ற செல்வந்தரின் மகன். அவர் தனது தந்தைக்குச் சொந்தமான ஒரு பங்களாவில் தனது நண்பர்களான நாகேஷ், மாலி, மற்றும் மூர்த்தியுடன் தங்கியுள்ளார். ஒரு விடுமுறையை கழிக்க வெளியூர் செல்ல எண்ணுகின்றனர். அப்போது பெரிய ஆபத்திலிருந்து தப்பித்த காஞ்சனா அந்த வீட்டிற்குள்ளே வருகிறாள். கதாநாயகனிடம், அவள் இரண்டு நாட்கள் அங்கே தங்கிக்கொள்ள தன்னை அனுமதிக்குமாறு கெஞ்சுகிறாள். இதனால் அவர்களின் பயணம் ரத்தாகிறது. ரவிச்சந்திரனும், காஞ்சனாவும் காதல் வயப்படுகின்றனர்.

திடீரென்று, மற்றொரு பெண் (விஜய சந்திரிகா) ஒரு இரவில் அங்கே வந்து தன் குழந்தையை விட்டுச் செல்கிறாள். சாந்தி என்கிற அந்தக் குழந்தையிடம் ஒரு கடிதம் இருந்தது. அதில் அக்குழந்தை மாலியின் மகள் என்ற குறிப்பு இருந்தது. ஆனால், மாலியோ தான் ஒருபோதும் குழந்தையை இதற்கு முன்பு பார்த்ததில்லை என்றும், அக்கடிதத்தில் தெரிவிக்கப்பட்டுள்ள பெண்ணைப் பற்றி தனக்கு எதுவும் தெரியாது என்றும் கூறுகிறார். ஆனாலும் அந்தக் குழந்தையின் மீது அன்பும் பாசமும் கொண்டிருந்தார். ரவிச்சந்திரனின் மற்றொரு நண்பன் மூர்த்தி செவிலியின் (சச்சு) மேல் காதல் கொள்கிறான். சச்சுவின் தந்தை தேங்காய் சீனிவாசன் ஒரு மருத்துவராக உள்ளார். முடிவில் அனைத்து பிரச்சனைகளும் நல்லபடியாக முடிந்து நண்பர்கள் அனைவரும் மகிழ்ச்சியுடன் வாழ்கின்றனர்.

நடிகர்கள்
---------

* ரவிச்சந்திரன்
* காஞ்சனா
* நாகேஷ்
* வெண்ணிற ஆடை மூர்த்தி

பாடல்கள்
--------

பாடல்களுக்கு இசையமைத்தவர் எம். எஸ். விஸ்வநாதன். பாடல்களை எழுதியவர் கண்ணதாசன். இப்பாடல்களை பின்வருபவர்கள் பாடியுள்ளனர்.

| பாடல் | பாடகர்கள் | பாடலாசிரியர் |
| --- | --- | --- |
| உன்னைத் தொடுவது இனியது | எஸ். பி. பாலசுப்ரமணியம், சாய்பாபா, பி. சுசீலா, எல். ஆர். ஈஸ்வரி | கண்ணதாசன் |
| காதல் காதல் என்று | பி. சுசீலா, எம்.எல்.ஸ்ரீகாந்த் |
| தேனாற்றங்கரையினிலே | எல். ஆர். ஈஸ்வரி |
| மாதமோ ஆவணி | எஸ். பி. பாலசுப்ரமணியம், பி. சுசீலா |
| உத்தரவின்றி உள்ளே வா | டி.எம்.எஸ், எல்.ஆர்.ஈஸ்வரி,கோவை செளந்தர்ராஜன் |
|

மேற்கோள்கள்
-----------

1. ↑  "Uttharavindri Ulle Vaa (1970) TAMIL – The Hindu". 8 January 2017. Archived from the original on 8 January 2017. 8 January 2017 அன்று பார்க்கப்பட்டது.CS1 maint: BOT: original-url status unknown (link)
2. ↑  "Utharavindri Ulle Vaa". *In.com India*. 1 ஜூன் 2016 அன்று மூலம் பரணிடப்பட்டது. 17 May 2016 அன்று பார்க்கப்பட்டது. Unknown parameter `|=` ignored (உதவி)
3. ↑  "/Uttharavindri-Ulle-Vaa".
4. ↑  "spb". tfmpage. 6 பிப்ரவரி 2017 அன்று மூலம் பரணிடப்பட்டது. 17 May 2016 அன்று பார்க்கப்பட்டது.
5. ↑  "Utharavindri Ulle Vaa songs". saregama. 17 May 2016 அன்று பார்க்கப்பட்டது.
**வேங்கி** (அல்லது **வேங்கி நாடு**) என்பது ஆந்திரத்தின் கோதாவரி மற்றும் கிருஷ்ணா மாவட்டங்களில் பரவி இருந்த ஒரு ஆட்சிப் பகுதியாகும். எருலுவுக்கு அருகில் உள்ள பெதவேகி இதன் தலைநகரம் ஆகும். கி.மு. மூன்றாம் நூற்றாண்டில் மௌரியப் பேரரசின் மன்னர் அசோகர் கைப்பற்றும்வரை இப்பகுதி கலிங்க நாட்டின் ஒரு பகுதியாக இருந்தது. மௌரிய பேரரசு கி.மு 185 க்கு பிறகு, இப்பகுதியில் சாதவாகனர்கள் தங்கள் ஆதிக்கத்தை ஏற்படுத்தி, வேங்கியைக் கைப்பற்றினர். பிறகு இவர்களை வெற்றிகொண்டு ஆந்திர இசுவாகு மரபினர் வேங்கியத் தங்கள் வசம் கொண்டுவந்தனர். கி.பி. 300 காலகட்டத்தில் இப்பகுதியின் ஆட்சியாளர்களாக சாலங்காயனார்கள் ஆயினர். இவர்கள் பல்லவர்களுக்கு கீழ் இருந்தனர். சாலங்காயனார்களை விஷ்ணு குந்தினர்கள் வெற்றி கொண்டனர்.

ஏழாம் நூற்றாண்டின் துவக்கத்தில், விஷ்ணு குந்தினர்களிடமிருந்து சாளுக்கிய இரண்டாம் புலிகேசி வேங்கியை கைப்பற்றித் தன் தம்பி குப்ஜ விஷ்ணுவர்தனின் கட்டுப்பாட்டில் விட்டான். விஷ்ணுவர்தன் வழியாகவே கீழைச் சாளுக்கியர் மரபு துவங்கியது. கீழைச் சாளுக்கியர்கள் முதலில் இராஜராஜ சோழனால் (985-1014) வெற்றி கொள்ளப்பட்டனர். என்றாலும் பின்னர் கீழைச் சாளுக்கியர் சோழரின் நெருங்கிய கூட்டாளிகளாக ஆயினர். மேலும் இவர்களுக்குள் திருமண உறவுகளும் ஏற்பட்டன. இதனால் மேலைச் சாளுக்கியரின் தலையீடுகள் தொல்லைகளைச் சந்திக்க வேண்டிஇருந்தது. வேங்கியைச் சேர்ந்த முதலாம் குலோத்துங்க சோழன் சோழர் அரியணையில் அமர்ந்தார்.

மேற்கோள்கள்
-----------

1. ↑  Talbot, Cynthia (2001-09-20).
2. ↑  Chenchiah; Bhujanga (1988-01-01).
**சிராக்ஸ்** அல்லது **ஜெராக்ஸ்** (xerox)
சிராக்ஸ் அல்லது ஜிஎன்பது அமொிக்க அகில உலக தகவல் மேற்படுத்தும் நிறுவனமாகும். இந்த நிறுவனம் வர்ணங்கள் மற்றும் கறுப்பு மற்றும் வெள்ளை அச்சு இயந்திரங்களை உருவாக்குதல், அவற்றை உலகலாவிய அளவில் விற்பனை செய்தல், மேலும் அலுவலக சம்பந்தமான அனைத்து உபயோகப் பொருட்களையும் உருவாக்கி விற்பனை செய்தல் போன்ற பணிகளில் ஈடுபட்டு வருகின்றது. இது முதல்முதலில் ரேக்கோஸ்டார், நியுயார்க் பகுதியில் 1906 ஆம் ஆண்டு தொடங்கப்பட்டது. ஊர்சுலா பர்ன்ஸ் (Ursula M. Burns, பிறப்பு: 20 செப்டம்பர் 1958) என்பவர் ஜெராக்ஸ் நிறுவனத்தின் தலைவராகவும், முதன்மை செயல் அதிகாரியாகவும் உள்ளார். பார்ச்சூன் 500 என்னும் நிறுவனத்திற்கான தலைமையை ஏற்றுள்ள அமெரிக்க-ஆப்பிரிக்க முதல் பெண் இவர்தான்.

வரலாறு
------

ஹலேட் நகல்பட நிறுவனம் 1906 ல் உண்மையான பட காகிதங்கள் மற்றும் அதனை சார்ந்த உபயோகப்பொருட்களைத் தயாரித்தது. 1938 ல் செஸ்டர் கார்லசன் என்பவர் மின்னணு, மின் உருளைகள் (drum), அச்சு மைப்பெட்டி (Toner) என்பவற்றைப் பயன்படுத்தித் தயாரித்தார்.

வெளி இணைப்புக்கள்
-----------------

விக்கிமீடியா பொதுவகத்தில்,  
 ***சிராக்ஸ்***   
என்பதின் ஊடகங்கள் உள்ளன. 

* அதிகாரப்பூர்வ இணையதளம்
**பி. எஸ். கைலாசம்** (பிறப்பு: 12 செப்டம்பர் 1915) இந்திய உச்ச நீதிமன்ற நீதிபதியாக இருந்தவர்.

வாழ்க்கைக் குறிப்பு
-------------------

சேலத்தில் பிறந்த கைலாசம் சென்னை மயிலாப்பூரில் உள்ள பி. எஸ் உயர்நிலைப் பள்ளியில் படித்தார். சென்னை சட்டக் கல்லூரியில் சட்டம் பயின்று பட்டம் பெற்ற பிறகு நீதிபதிகள் பி. வி. ராஜமன்னார், கே.சுப்பாராவ் ஆகியோரின் வழிகாட்டுதலில் வழக்குரைஞர் தொழிலில் ஈடுபட்டார்.

கைலாசத்தின் மனைவி சௌந்தரா கைலாசம் தமிழ்க் கவிஞர் ஆவார். இந்திய அரசியல்வாதியும் இந்தியாவின் மேனாள் நிதி மற்றும் உள்துறை அமைச்சருமான ப. சிதம்பரம் என்பவரின் மாமனார் கைலாசம் ஆவார்.

நீதிபதியாக
----------

வழக்கறிஞராக, அரசுத் தரப்பு வழக்குரைஞராக, அட்வகேட் ஜெனரலாக சென்னை உயர் நீதிமன்றத்தில் பணிசெய்து பின்னர் சென்னை உயர் நீதிமன்ற நீதிபதியானார். சிறிது காலம் கழித்து சென்னை உயர் நீதிமன்றத்தின் முதன்மை நீதிபதியாக அமர்த்தப்பட்டார். 3 சனவரி 1977 அன்று உச்ச நீதிமன்ற நீதிபதியாகப் பதவியேற்றார்.

பெற்ற சிறப்புகள்
----------------

* இவரின் நினைவாக தபால்தலை வெளியிடப்பட்டது

மேற்கோள்கள்
-----------

1. ↑  "Former Judges". Supreme Court Of India. 2014. 13 சனவரி 2016 அன்று பார்க்கப்பட்டது.
2. ↑  "Commemorative Stamp in Honour of Justice Kailasam". The Indian Express. 14 செப்டம்பர் 2014. 13 சனவரி 2016 அன்று பார்க்கப்பட்டது.
3. ↑  "நீதித் துறையை தன்னிச்சையாக முடிவெடுக்க விட வேண்டும்:தலைமை நீதிபதி எஸ்.கே.கெளல்". தினமணி. 13 செப்டம்பர் 2014. 13 சனவரி 2016 அன்று பார்க்கப்பட்டது.
4. ↑  "Fearless people should be appointed judges: S.K. Kaul". The Hindu. 13 செப்டம்பர் 2014. 13 சனவரி 2016 அன்று பார்க்கப்பட்டது.

புற இணைப்புகள்
--------------

* தினமணி - நீதிபதி பி.எஸ்.கைலாசம் நூற்றாண்டு விழா கொப்புப் படிமம் - வலை காணல்: மார்ச்சு 28 2016.
[*தொடர்பிழந்த இணைப்பு*]
* நக்கீரன் - நீதிபதி பி.எஸ்.கைலாசத்தின் நினைவு அஞ்சல் தலை வெளியீட்டு விழாவின் படிம கோப்புகள்.
[*தொடர்பிழந்த இணைப்பு*]
**எ.கோ. அரிகுமார்** (*E.Harikumar*) இந்தியாவின் கேரள மாநிலத்தைச் சேர்ந்த மலையாள மொழி புதின ஆசிரியர் மற்றும் சிறுகதை எழுத்தாளர் ஆவார். இவர் 1943ஆம் ஆன்டு சூலை மாதம் 13ஆம் நாளன்று கோழிக்கோடு மற்றும் கொச்சிக்கு இடையில் அமைந்துள்ள கடலோர நகரமான பொன்னானியில் பிறந்தார். அரிகுமாரின் பெற்றோர் பிரபல கவிஞரும் நாடக ஆசிரியருமான எடசேரி கோவிந்தன் நாயர் மற்றும் ஈ. சானகி அம்மா ஆகியோராவர். இவரது தாயாரும் ஆரம்ப காலங்களில் கவிதைகள் மற்றும் கதைகளை எழுதியவராவார். 

அரிகுமார் கேரள அரசாங்கத்தின் கலாச்சாரத் துறையின் கீழ் இயங்கிவரும் முன்னணி இலக்கிய நிறுவனமான கேரள சாகித்ய அகாதமியின் உறுப்பினராக 1998 முதல் 2006 வரை இரண்டு முறை இருந்தார்.

விருதுகள்
---------

* *1998 இல் "சுக்ஷிச்சு வச்சா மயில்பீலி" புத்தகத்திற்கான நாலப்பதன் விருது*
* *2012 ஆம் ஆண்டில் "ஶ்ரீபார்வதியு பாடம்" என்ற திரைப்படத்திற்கான சிறந்த கதைக்கான கேரள மாநில சாலச்சித்ரா அகாதமி விருது*

படைப்புகளின் பட்டியல்
---------------------

### புதினங்கள்

1. *உறங்குன்ன சர்ப்பங்கள்*
2. *ஆசக்டியுடே அக்னிநாளங்கள்*
3. *ஒரு குடும்ப புராணம்*
4. *என்ஜின் டிரைவரை சிநேகிச்ச பெண்குட்டி*
5. *அயனங்கள்*
6. *தடாகதீரத்து*
7. *பிரனாயதின்னோரு சாப்ட்வேர்*

### நினைவுக் குறிப்பு

1. நீ எவிடனென்கிலும்
2. நீ ஓரமாக்கல் மரிக்கதிரிக்கட்டே

### கதைகள்

1. *கூராகல்*
2. *டைனோசரின்டே குட்டி*
3. *கனடாயில் நின்னொரு ராஜகுமாரி*
4. *ஶ்ரீ பார்வதியுடே பாதம்*
5. *பசப்பயினே பிடிக்கன்*
6. *தூரே ஒரு நகரத்தில்*
7. *கருத்த தம்புராட்டி*
8. *அனிதாயுடே வீடு*
9. *இளவெயிலின்டே சாந்த்வானம்*
10. *வெள்ளித்திரையிலேன்னபோல*
11. *என்டே ஸ்த்ரிகள்*

எ. கோ. அரிகுமார் 1962 முதல் 2013 வரை உள்ள தனது முழுமையான படைப்புகளை இணையதளத்தில் வெளியிட்டுள்ளார். இவர் தனது படைப்புகள் முழுமையும் குறுவட்டு வடிவில் வெளியிட்டுள்ளார். இந்த குறுவட்டு ஆராய்ச்சி அறிஞர்கள் மற்றும் ஆராய்ச்சி நிறுவனங்கள் மற்றும் நூலகங்களுக்கானது.

இறப்பு
------

இவர் மார்ச் 24, 2020 அன்று இறந்தார்.

மேற்கோள்கள்
-----------

1. ↑

|  |  |
| --- | --- |
| ஆளுமைக் கட்டுப்பாடு இதை விக்கித்தரவில் தொகுக்கவும் | 
* Europeana

 |
**பி. எம். சுந்தரம்** (B. M. Sundaram, பிறப்பு: செப்டம்பர் 10, 1934) தமிழகத்தைச் சேர்ந்த இசையியல் அறிஞராவார். இசைத் துறையில் பட்டம் பெற்று, ஆய்வாளர், எழுத்தாளர், பாடகர், வாக்கேயக்காரர் என பாரம்பரிய இசைத் துறையில் பணியாற்றி வருகிறார்.

இளமைக் காலம்
------------

இவரின் பெற்றோர்: தவில் இசைக் கலைஞர் நீடாமங்கலம் மீனாட்சி சுந்தரம் பிள்ளை - நாட்டியக் கலைஞர் தஞ்சாவூர் பாலாம்பாள் தம்பதி.

சுந்தரம் பொருளாதாரத் துறையில் இளங்கலைப் பட்டம் பெற்றவர். கருநாடக இசைக் கலைஞர் எம். பாலமுரளி கிருஷ்ணாவின் மாணவர். இசையில் புலமை பெற்றவர். பன்மொழிகளில் புலமையுடையவர். இசை வல்லுநர் குழுக்களில் உறுப்பினர். புதுச்சேரி வானொலி நிலையத்தில் இசைத் தயாரிப்பாளராகப் பணியாற்றி ஓய்வு பெற்றவர்.

எழுதிய நூல்கள்
--------------

1. மங்கல இசை மன்னர்கள்
2. மரபு தந்த மாணிக்கங்கள்
3. மரபுவழி பரதப் பேராசான்கள் - இந்த நூல் தமிழ்நாடு அரசின் தமிழ் வளர்ச்சித் துறையின் 2002 ஆம் ஆண்டுக்கான சிறந்த நூல்களில் நுண்கலைகள் (இசை, நடனம், ஓவியம், சிற்பம்) எனும் வகைப்பாட்டில் பரிசு பெற்றிருக்கிறது.

விருதுகள்
---------

* கலைமாமணி விருது

மேற்கோள்கள்
-----------

1. ↑  சுந்தரம், பி. எம். (டிசம்பர் 2013). *மங்கல இசை மன்னர்கள்*. சென்னை: முத்துசுந்தரி பிரசுரம். பக். பின் அட்டை, நூலாசிரியர் குறித்த குறிப்புகள்.

உசாத்துணை
---------

* `Keep musicians from facing the music'
* Stickler for proper pronunciation

வெளியிணைப்புகள்
---------------

* Harikatha Kalakshepa பி. எம். சுந்தரம் எழுதிய ஒரு கட்டுரை
* பி. எம். சுந்தரத்துடன் ஒரு நேர்காணல்
காமக்காணிப் பசலையார், இவர் மதுரைக் காமக்காணி நப்பசலையார், காமக்கணிப் பசலையார் என்றும் சிலரால் குறிப்பிடப்படுகிறார். காமக்காணி என்ற பண்டைக் காலத்தில் வழங்கிய நிலவுரிமை காரணமாகப் பெயருக்கு முன்னால் 'காமக்காணி' என்பதனைச் சிலர் சேர்த்துக் கொண்டனர். இவரும் அத்தகைய சிறப்புப் பெற்றவராக இருந்திருக்க வேண்டும். 'பசலை' என்ற இயற்பெயருடைய இவரின் புலமை காரணமாக, 'நல்' என்ற அடை சேர்த்து நப்பசலையார் என்று வழங்கப்பட்டிருக்கலாம்.(1) இவருடைய பாடலொன்று நற்றிணையில் இடம் பெற்றுள்ளது.

  

```
    தேம்படு சிலம்பில் தெள் அறல் தழீஇய
    துறுகல் அயல துாமணல் அடைகரை,
    அலங்குசினை பொதுளிய நறுவடி மா அத்துப்
    பொதும்புதோறு அல்கும் பூங்கண் இருங்குயில்
    'கவறுபெயர்த் தன்ன நில்லா வாழ்க்கை இட்டு
    அகறல் ஓம்புமின், அறிவுடையீர்!' என,
    கையறத் துறப்போர்க் கழறுவ போல,
    மெய்யுற இருந்து மேவா நுவல.... 
                                        (திணை, வாகை, துறை-ஏறாண் முல்லை.
```

தேன் உடையது மலை: அதன் பக்கத்தில் தெளிந்த நீர் சூழ்ந்த உருண்டைக்கல் உண்டு. அதன் அருகில் துாய மணல் மிக்க கரையில் மாமரங்கள் உண்டு. அவை அசையும் கிளைகளையுடையன, நல்ல மாவடுக்கள் நிரம்பியன. மாமரச் சோலைதோறும் தங்கியிருக்கும் பூப்போன்ற கண்களையுடைய கரிய குயில்கள் 'ஆணும் பெண்ணும் மெய்யோடு மெய் சேர நின்று' அறிவுடையீர்! வாழ்க்கை சூதாட்டக் கருவி மாறிமாறி விழுவது போல நிலையில்லாதது. எனவே நிலையற்ற பொருளைத் தேடும் முயற்சியைக் கைவிட்டு, உம் தலைவியரை விட்டுப் பிரியாமல் சேர்ந்து வாழ்வீர்" என்று கையறத் துறப்போரைப் பார்த்து சொல்வது போலக் கூவுகின்றன. இவ்வாறான துன்பத்தைத் தருகின்றன இளவேனிற் காலத்தில் பொருளின் பொருட்டுப் பிரிவது ஆண்களின் இயல்பு என்றால் அறத்தினும் பொருள் ஈட்டுதல் உறுதி.

மேற்கோள்கள்
-----------

1 ந.முருகேசபாண்டியன்,அற்றைத் திங்கள் அவ்வெண்ணிலவில், காலச்சுவடு பதிப்பகம், நாகர்கோவில், டிசம்பர் - 2008
"11" முகட்டலகு
 பாம்பின் தலையில் செதில்கள்
**முகட்டலகு** (**lore**) என்பது பறவைகள், ஊர்வன மற்றும் நீர் நில வாழ்வனவற்றின் கண்கள் மற்றும் நாசிகளுக்கு இடையே உள்ள பகுதி.

பறவைகள்
-------

பறவைகளில் முகட்டலகு என்பது ஒரு பறவையின் தலையின் பக்கத்திலுள்ள கண்ணுக்கும் அலகுக்கும் இடையில் உள்ள பகுதியாகும். இந்த பகுதி சில சமயங்களில் இறகுகள் இல்லாமல் இருக்கும். மேலும் பல வகையான நீர்க்காக குடும்பங்களில் உள்ளதைப் போல தோல் நிறத்துடன் காணப்படும். கண்ணுக்கு நேர் எதிரே இருக்கும் இந்தப் பகுதி, சிவப்பு தலை உப்புக்கொத்தி உட்பட பல பறவை சிற்றினங்களில் "முகட்டுப் பட்டையுடன்" காணப்படும்.

நீர்நில வாழ்வன, ஊர்வன
---------------------

நீர்நில வாழ்வன மற்றும் ஊர்வனவற்றில், முகட்டலகு என்பது கண்களுக்கு இடையே அல்லது கண்கள் மற்றும் நாசிக்கு இடையில் உள்ள பகுதிகளை குறிக்கும். இவை கண்ணுக்கும் அலகுக்கும் இடைப்பட்ட பறவைகளின் பகுதிக்கு ஒப்பானவை.

பாம்பு மற்றும் ஊர்வனவற்றில் லோரியல் செதில்கள் என்பது கண்களுக்கும் நாசிக்கும் இடைப்பட்ட செதில்களைக் குறிக்கும். குழிவிரியன்களில் லோரியல் குழி தலையின் இருபக்கங்களிலும் காணப்படும்.

மேலும் பார்க்கவும்
------------------

* பாம்புச் செதில்கள்

மேற்கோள்கள்
-----------

1. ↑  "Project Green Shores: Green Heron" (PDF). June 18, 2011 அன்று பார்க்கப்பட்டது.
2. ↑  Margaret A. Wissman. "Avian Anatomy". June 18, 2011 அன்று பார்க்கப்பட்டது.
3. ↑  Phil Bowles. "Glossary". The Online Field Guide. March 8, 2012 அன்று பார்க்கப்பட்டது.
4. ↑  Campbell JA, Lamar WW. 2004. The Venomous Reptiles of the Western Hemisphere. 2 volumes. Comstock Publishing Associates, Ithaca and London. 870 pp. 1500 plates. ISBN 0-8014-4141-2.
**கிளிநொச்சி முருகானந்தா கல்லூரி** இலங்கையின் கிளிநொச்சி மாவட்டம், கண்டாவளை பிரதேச செயலகப் பிரிவில் முரசுமோட்டை என்னும் கிராமத்தில் அமைந்துள்ள ஒரு பாடசாலை ஆகும்.

வரலாறு
------

முரசுமோட்டையில் அக்காலத்தில் வாழ்ந்த கணபதிப்பிள்ளை பொன்னையா என்பவர் தனது காணியில் முருகானந்தா பாடசாலையை அமைக்க உதவினார். 1939 தை 16ம் நாளிலே இப்பாடசாலை ஆரம்பிக்கப்பட்டது. இதன் போது முதலில் ஒரு கொட்டகை மாத்திரமே அமைக்கப்பட்டது. மயில்வாகனம் முருகேசு என்பவர் தலைமை ஆசிரியராக இருந்தார். ஆரம்பகால ஆசிரியரான இவரது பெயரையும் முருகப்பெருமானது பெயரையும் கொண்டு இது முருகானந்தா வித்தியாசாலை என அழைக்கப்பட்டது. இதன் பின்னர் யாழ்ப்பாணம் திருநெல்வேலி சைவ வித்தியா விருத்திச் சங்கம் இப்பாடசாலையை பொறுப்பெடுத்துக் கொண்டது. அப்போதும் மயில்வாகனம் முருகேசு அவர்களே தலைமை ஆசிரியராக இருந்து 7 பிள்ளைகளுக்கு கல்வி கற்பித்துக் கொண்டிருந்தார்.

பின்னர் 1950 இல் 65 பிள்ளைகளைக் கொண்டு இயங்கிய இப் பாடசாலையில் இடப்பற்றாக்குறை காரணமாக இன்னுமொரு கொட்டகை அமைக்கப்பட்டது. அப்போது இரண்டு ஆசிரியர்கள் கல்வி கற்பித்தனர். மாணவர் தொகை படிப்படியாக அதிகரித்தது. 1955இல் இம் மாணவர்களது இடப்பற்றாக்குறையை நீக்குவதற்காக முரசுமோட்டை பழையகமத்தைச் சேர்ந்த சி. கு. இராசையா என்பவரால் இன்னுமொரு கொட்டகை அமைக்கப்பட்டது.

1960களில் க.பொ.த சாதாரண தர வகுப்பு ஆரம்பிக்கப்பட்டது. 1963இல் இப்பாடசாலை அரசாங்கத்தால் பொறுப்பேற்கப்பட்டது. 1965இல் கட்டடங்கள் கல்லினால் கட்டப்பட்டது. 1968இல் இது முருகானந்தா மகா வித்தியாலயம் எனத் தரமுயர்த்தப்பட்டது.

தொடர்ந்தும் இப்பாடசாலையின் குடிநீர்ப் பற்றாக்குறையை நீக்குவதற்காக இரண்டு கிணறுகள் வெட்டப்பட்டன. விவசாயத் தேவைக்கு வழங்கப்பட்ட 5 ஏக்கர் காணியில் 3 ஏக்கர் விவசாயத்திற்குப் பயன்படுத்தி 2 ஏக்கர் விளையாட்டு மைதானமாகப் பாவிக்கப்பட்டது. 1980ல் அதிபராகப் பணியாற்றிய ஏ. சோமலிங்கம் அவர்களும் பாடசாலை அபிவிருத்தி சங்கமும் கொண்ட விடாமுயற்சியால் க.பொ.த உயர்தர கலைப்பிரிவு இதே ஆண்டில் ஆரம்பிக்கப்பட்டது.
**இரட்டை பௌலைன்** (Double bowline) அல்லது **வட்டத் திருப்ப பௌலைன்** (round turn bowline) என்பது ஒரு தடவகை முடிச்சு ஆகும். பொதுவான பௌலைனின் ஒற்றைத் திருப்பத்துக்குப் பதிலாக இரட்டை பௌலைனில் வட்டத் திருப்பம் பயன்படுகிறது. இது பொதுவான பௌலைனிலும் கூடுதலான பாதுகாப்பான தடத்தை உருவாக்க உதவுகிறது.

பெயர்
-----

கிளிபர்ட் ஆசிலி இதனை "இரட்டை பௌலைன்" என்று குறிப்பிட்டாலும், இப்பெயர் இன்னொரு முடிச்சான இடைப்பகுதி பௌலைன் என்பதற்கும் பொருத்தமாக அமையும். இதனால் சிலர் இம்முடிச்சுக்கு மேலே தரப்பட்டுள்ள மாற்றுப் பெயர்களில் ஒன்றைப் பயன்படுத்துகின்றனர். இன்னொரு மூலத்தில், இரட்டை பௌலைன் என்னும் பெயர் நடுக்கயிற்றில் பொதுவான பௌலைன் முடிச்சிட்டுக் கட்டப்படும் தடத்தைக் குறிப்பிடப் பயன்பட்டுள்ளது.

கட்டும்முறை
-----------

பயன்பாடு
--------

"இரட்டை பௌலைன்" மலையேறுவோர் அதிகமாகப் பயன்படுத்தும் இரண்டு முடிச்சுக்களில் ஒன்று. மற்றது எட்டு வடிவ முடிச்சு. விழுவதினால் முடிச்சில் அதிக சுமை சுமத்தப்பட்டாலும், இரட்டை பௌலைனை சுலபமாக அவிழ்த்துவிடலாம். எட்டு வடிவ முடிச்சில் இது கடினமானது என்பதால் இரட்டை பௌலைனுக்கு இது ஒரு சாதகமான இயல்பு ஆகும். ஆயினும் இம் முடிச்சு எட்டு வடிவ முடிச்சிலும் பாதுகாப்புக் குறைவானது.

குறிப்புகள்
-----------

1. ↑  Ashley, Clifford W. (1944), *The Ashley Book of Knots*, New York: Doubleday, p. 186
2. ↑  Dave Root (2006-11-17). "The Most Useful Rope Knots for the Average Person to Know: Single-Loop Knots". 2009-04-06 அன்று பார்க்கப்பட்டது.

இவற்றையும் பார்க்கவும்
----------------------

* முடிச்சு
* முடிச்சுக்களின் பட்டியல்

வெளியிணைப்புக்கள்
-----------------

* இரட்டை பௌலைன்
சேர் **பொரெஸ்டர் அகஸ்டசு ஒபயசேகரா** (*Forester Augustus Obeysekera*) என்பவர் பிரித்தானிய இலங்கையின் அரசியல்வாதி. இவர் இலங்கை அரசாங்க சபையில் சபாநாயகராகவும், இலங்கை சட்டவாக்கப் பேரவையின் உறுப்பினராகவும் இருந்தவர்.

சட்டவாக்கப் பேரவை உறுப்பினர் சேர் சொலமன் கிறிஸ்டோபல் ஒபயசேகராவுக்குப் பிறந்த இவர் கொழும்பு ரோயல் கல்லூரியில் கல்வி கற்றார். ரோயல் கல்லூரி துடுப்பாட்ட அணித் தலைவராகவும் இருந்தவர்.

சட்டவாக்கப் பேரவையின் உறுப்பினராக 1924 ஆம் ஆண்டில் தேர்ந்தெடுக்கப்பட்டு அப்பேரவை கலைக்கப்படும் வரையில் அதன் உறுப்பினராக இருந்தார். 1931 இல் அரசாங்க சபை அமைக்கப்பட்ட போது அதன் பிரதி சபாநாயகராக நியமிக்கப்பட்டார். 1934 ஆம் ஆண்டில் அல்பிரட் பிரான்சிஸ் மொலமூர் சபாநாயகர் பதவியில் இருந்து விலகிய போது அவரது இடத்துக்கு ஒபயசேகரா நியமிக்கப்பட்டார்.

வெளி இணைப்புகள்
---------------

1. ↑  "S. W. R. D. Bandaranaike- trail-blazing leader". 2011-07-26 அன்று மூலம் பரணிடப்பட்டது. 2013-01-28 அன்று பார்க்கப்பட்டது.
2. ↑  Anil Obeysekera
[*தொடர்பிழந்த இணைப்பு*]
3. ↑  "SCHARFF - Family #1006". 2012-10-25 அன்று மூலம் பரணிடப்பட்டது. 2013-01-28 அன்று பார்க்கப்பட்டது.
4. ↑  pages/100th/12.html MY SCHOOL DAY IMPRESSIONS, By Frank Ondatjie
சர் **முகமது இக்பால்** (*Muhammad Iqbal*, உருது: محمد اقبال; நவம்பர் 9, 1877 –  ஏப்ரல் 21, 1938) என்பவர் பிரித்தானிய இந்தியாவின் முஸ்லிம் கவிஞரும், இஸ்லாமிய மெய்யியலாளரும், அரசியல்வாதியும் ஆவார். உருது, அரபு, மற்றும் பாரசீக மொழிகளில் இவர் எழுதிய கவிதைகள் தற்காலத்தின் பெரும் இலக்கியப் படைப்புகளாகக் கருதப்படுகின்றன. பிரித்தானிய இந்தியாவில் முஸ்லிம்களுக்கெனத் தனிநாடு கோரிய இவரது தூரநோக்கு பாகிஸ்தான் என்ற நாட்டைப் பின்னர் உருவாக்குவதற்கு ஊக்கமூட்டியது.

வாழ்க்கைக் குறிப்பு
-------------------

விலை மதிக்க முடியாத படைப்புகளுக்கு சொந்தக்காரராக விளங்கிய அல்லாமா இக்பால் 1873 பிப்ரவரி 22 இல் பிறந்தார். பள்ளிப் பருவத்திலேயே எழுதுவதில் ஆர்வம் மிகுந்தவராக விளங்கியவர்.

மௌலானா அபுல் அலா மௌதுதியின் சந்திப்பு அல்லாமா இக்பாலின் சிந்தனையில் மிகப் பெரிய தாக்கத்தை ஏற்படுத்தியது. அதன் பின்னர் அவரது கவிதைப் பயணம் ஆன்மிக வெளிச்சம் மிகுந்த பாதையில் அமைந்தது. மாணவப் பருவத்திலேயே மிகவும் திறமையாகத் திகழ்ந்த இக்பால் இங்கிலாந்தில் சட்டம் பயிலும் மாணவராக இருந்தபோதும் கூட தனது எழுத்துப் பணியினைத் தொடர்ந்தார்.

இங்கிலாந்திலும், ஜெர்மனியிலும் தனது படிப்பை முடித்துக் கொண்ட இக்பால் சட்டத்துறையில் தொழிலை ஆரம்பித்தார். ஆனாலும் அரசியல், பொருளாதாரம், வரலாறு, மெய்யியல், மற்றும் சமயம் ஆகிய துறைகளிலேயே அவர் நிறைய எழுதினார்.

இக்பால் அவர்களால் எழுதப்பட்ட "சாரே ஜகான் சே அச்சா, இந்துஸ்தான் ஹமாரா ஹமாரா" என்று தொடங்கும் பாடல் 1947 ஆகஸ்ட்டில் ஆங்கிலேயர் விரட்டியடிக்கப்பட்டு இந்தியாவின் நாடாளுமன்றத்தில் முதன்முதலாக ஒலித்தது. மறைந்த நேரு அவர்களால் அதிகம் கையாளப்பட்ட பாடலும் இதுவாகும்.

மேற்கோள்கள்
-----------

1. ↑  Iqbal and Goethe

வெளி இணைப்புகள்
---------------

|  |  |
| --- | --- |
|  | விக்கிமேற்கோள் பகுதியில், இது தொடர்புடையவைகளைக் காண்க: ***முகமது இக்பால்*** |

* Iqbal Academy Pakistan
* *சாரே ஜஹான் செ அச்சா* பாடலைக் கேட்க
* Allama Iqbal site பரணிடப்பட்டது 2009-02-07 at the வந்தவழி இயந்திரம்
இரட்டை மேற்கோள்குறி
நல்ல தமிழில் எழுத விரும்புவோர் அதற்கேற்ற தமிழ் நடையைக் கையாளல் வேண்டும். மொழி நடை என்பது *ஒழுங்கான அமைப்பில் எழுதுவதற்கான நெறிமுறை*யைக் குறிக்கும்.

இத்தகைய நெறிமுறையில் நிறுத்தக்குறிகள் (*punctuation marks*) பெரும் பங்கு வகிக்கின்றன. பேச்சின் ஒலிப்பு வேறுபாடுகளை உரைநடையில் காட்டவும், செய்திப் பரிமாற்றத்தில் குழப்பம் ஏற்படாமல் தவிர்க்கவும், கருத்துத் தெளிவு துலங்கவும், படிப்பவரின் அக்கறையை தேவைப்படும் இடங்களுக்கு எடுத்துச் செல்லவும் பயன்படும் குறிகளாகும்.

நிறுத்தக்குறிகளுள் ஒன்று இரட்டை மேற்கோள்குறி ஆகும். இது ஒற்றை மேற்கோள்குறியோடு சில ஒப்புமைகள் கொண்டுள்ளது.

இரட்டை மேற்கோள்குறி (" ") இடும் இடங்கள்
---------------------------------------

ஒருவரின் கூற்றைத் தனித்துக் காட்டவும் நூல்களிலிருந்து ஏதாவது பகுதியை ஆதாரமாகக் காட்டவும் **இரட்டை மேற்கோள்குறி** பயன்படுகிறது.

இரட்டை மேற்கோள்குறி இட வேண்டிய இடங்கள் எடுத்துக்காட்டுகளுடன் கீழே தரப்படுகின்றன:

1) ஒருவரின் கூற்றைத் தனித்துக் காட்ட இரட்டை மேற்கோள்குறி இடுவது முறை.
எடுத்துக்காட்டு:
*"நானும் வருகிறேன்" என்றான் பொய்யாமொழி.*
2) ஒரு நூல் அல்லது கட்டுரையினின்று ஏதாவது ஒரு பகுதியை ஆதாரமாக அல்லது துணையாகாக் காட்டும்போது இரட்டை மேற்கோள்குறி இடுவது முறை.
எடுத்துக்காட்டு:
*"யாகாவாராயினும் நாகாக்க" (குறள் 127) என்னும் வள்ளுவர் கூற்று இன்றும் பொருளுடையதே.*
3) ஒரு சொல் அல்லது சொற்றொடர் வழக்கமான பொருளன்றி வேறு பொருளில் வழங்கப்படுகிறது என்பதைக் காட்ட இரட்டை மேற்கோள்குறி பயன்படுகிறது.
எடுத்துக்காட்டு:
*தலைவருக்கு "வலதுகை" அவருடைய செயலரே என்றால் மிகையாகாது."*
4) பட்டப்பெயரைக் குறிக்க இரட்டை மேற்கோள்குறி வழங்கப்படும்.
*"வெண்ணிற ஆடை" இராமமூர்த்தி எங்கள் பள்ளிக்கு வந்து பல வருடங்கள் ஆகின்றன.*
5)ஒரு சொல்லைத் தனித்துக் காட்ட இரட்டை மேற்கோள்குறி பயன்படுகிறது.
எடுத்துக்காட்டு:
*வடமொழியில் வழங்கும் "தர்மா" என்பதும் திருக்குறளில் வரும் "அறம்" என்பதும் ஒன்றே எனச் சிலர் தவறாகக் கருதுகின்றனர்.*

சான்றுகள்
---------

1) இந்திய மொழிகளின் நடுவண் நிறுவனம் (மைசூர்), மொழி அறக்கட்டளை (சென்னை), தமிழ்ப் பல்கலைக்கழகம் (தஞ்சாவூர்), *தமிழ் நடைக் கையேடு*, சென்னை: அடையாளம், 2004.
**பாததும்பறை** இலங்கையின் மத்திய மாகாணத்தின் கண்டி மாவட்டத்தில் அமைந்துள்ள 20 வட்டச் செயலாளர் பிரிவுகளில் ஒன்றாகும். இது நிர்வாகம் சார்ந்த பிரிவாகும். பாததும்பரை என்பது சிங்கள மொழியில் "கீழ் புகைமண்டிய மலை" என பொருள்படும். பாததும்பறை வட்டச் செயலாளர் பிரிவு 52 ஊருழியர் பிரிவுகளாக பிரிக்கப்பட்டுள்ளது. வத்தேகாமாம் இப்பிரிவில் காணப்படும் முக்கிய நகரமாகும். வத்தேகாமம் நகரின் அரசியல் உள்ளூராட்சி நகரசபையாலும் நகரச் சூழவுள்ள கிராமிய மற்றும் தோட்டப்புறப் பகுதிகளின் அரசியல் உள்ளூராட்சி பாததும்பறை பிரதேச சபையலும் மேற்கொள்ளப்படுகிறது. நகரசபை மற்றும் பிரதேசபை என்பன கூட்டாக பாததும்பறை பிரதேச செயலர் நிர்வாகப் பிரிவில் அடங்குகின்றன. இது மாவட்ட தலைநகரான கண்டி நகரத்தில் இருந்து வடக்குத் திசையில் அமைந்துள்ளது.

புவியியலும் காலநிலையும்
-----------------------

பாததும்பறை மத்திய மலைநாடு என அழைக்கப்படும் இலங்கையின் புவியியல் பிரிவில் அமைந்துள்ளது. கடல் மட்டத்துக்கு மேல் சுமார் 600-800 மீற்றர் உயரத்தில் காணப்படுகிறது. இங்கு வருடாந்த சராசரி வெப்பநிலை 24 பாகை செல்சியஸ் ஆகும். பெரும்பாலான மழைவீழ்ச்சி தென்மேற்கு பருவக்காற்று மூலம் கிடைக்கிறது. 2500-3000 மி.மீ. வருடாந்த சராசரி மழைவீழ்ச்சியை பெறுகின்றது.

மக்கள்
------

இது சிங்களவரை பெரும்பான்மையாக கொண்ட ஒரு வட்டச் செயலாளர் பிரிவு ஆகும். இங்குள்ள மக்களில் பெரும்பானமையினர் பௌத்த மதத்தைச் சேர்ந்தவராவர்.
2001 இலங்கை அரசின் மக்கள் தொகை கணிப்பீட்டில மக்களின அடிப்படையிலான மக்கள் தொகைப் பரம்பல் பின்வருமாறு:

| பிரிவு | மொத்தம் | சிங்களவர் | இலங்கைத் தமிழர் | இந்தியத் தமிழர் | முஸ்லிம்கள் | பரங்கியர் | ஏனைய |
| --- | --- | --- | --- | --- | --- | --- | --- |
| மொத்தம் | 80224 | 60517 | 2105 | 661 | 16733 | 88 | 120 |
| நகரம் | 11344 | 8648 | 979 | 364 | 1305 | 21 | 24 |
| கிராமம் | 68795 | 51866 | 1048 | 297 | 15424 | 67 | 63 |
| தோட்டப்புறம் | 85 | 3 | 78 | 0 | 4 | 0 | 0 |

2001 இலங்கை அரசின் மக்கள் தொகை கணிப்பீட்டில் மத அடிப்படையிலான மக்கள் தொகைப் பரம்பல் வருமாறு:

| பிரிவு | மொத்தம் | பௌத்தர் | இந்து | இஸ்லாம் | கத்தோலிக்கம் | ஏனைய கிறிஸ்தவம் | ஏனைய |
| --- | --- | --- | --- | --- | --- | --- | --- |
| மொத்தம் | 80224 | 59948 | 2083 | 17048 | 922 | 216 | 7 |
| நகரம் | 11344 | 8468 | 934 | 1544 | 317 | 81 | 0 |
| கிராமம் | 68795 | 51477 | 1076 | 15495 | 605 | 135 | 7 |
| தோட்டப்புறம் | 85 | 3 | 73 | 9 | 0 | 0 | 0 |

கைத்தொழில்
----------

இங்கு நெற்பயிர்ச் செய்கை, மரக்கறிச் செய்கை முக்கிய இடத்தை பெருகிறது. மேலும் தேயிலைப் பெருந்தோட்டங்களும் காணப்படுகிறது.

அரசியல்
-------

2006　உள்ளூராட்சிசபைத்　தேர்தல்　முடிவுகள்:　பாததும்பறை பிரதேசசபை 


|  |  |  |  |
| --- | --- | --- | --- |
| **கட்சி** | **வாக்குகள்**  | **சதவீதம்**  | **ஆசனங்கள்** |
| ஐக்கிய தேசியக் கட்சி  | 13,943 | 48.29 | **8** |
| ஐக்கிய மக்கள் சுதந்திர முன்னணி  | 13,009 | 45.05 | **6** |
| மக்கள் விடுதலை முன்னணி  | 1,922 | 6.66 | **1** |
| **செல்லுபடியான வாக்குக்கள்** | 28874 | 94.16% | - |
| **நிராகரிக்கப்பட்டவை**  | 1790 | 5.84% | - |
| **அளிக்கப்பட்ட வாக்குகள்**  | 30664 | 60.48% | - |
| **மொத்த வாக்காளர்கள்**  | 50705 | \*\* | - |

மூலம்:

குறிப்புகள்
-----------

1. ↑  மூலம்2006　உள்ளூராட்சிசபைத்　தேர்தல்　முடிவுகள்:　பாததும்பறை பிரதேசசபை பரணிடப்பட்டது 2007-02-12 at the வந்தவழி இயந்திரம்

உசாத்துணைகள்
------------

* இலங்கை புள்ளிவிபரவியல் திணைக்களம் - பகுதி 1
* இலங்கை புள்ளிவிபரவியல் திணைக்களம் - பகுதி 2
**ரண்பீர் சிங் புரா** (Ranbir Singh Pora or R. S. Pura) இந்தியாவின் ஜம்மு காஷ்மீர் மாநிலத்தில், ஜம்மு மாவட்டத்தில் 886 மீட்டர் உயரத்தில் அமைந்த நகரம். இந்திய-பாகிஸ்தான் எல்லைப்புறத்தில் உள்ள நகராகும். இதனால் இந்திய இராணுவத்தின் முக்கிய மையமாகவும் திகழ்கிறது. இந்நகரத்தில் டோக்கிரி மொழி பேசுபவர்கள் அதிகமாக உள்ளனர்.

பெயர்க் காரணம்
--------------

ஜம்மு காஷ்மீர் மன்னர் **ரண்பீர் சிங்** நினைவாக இந்நகருக்கு ரண்சிங் புரா எனப் பெயராயிற்று.

பொருளாதாரம்
-----------

ரண் சிங் புராவின் முக்கிய பொருளாதாரம், வேளாண் தொழில், பால் பண்ணை பொருட்கள் உற்பத்தியில் சார்ந்துள்ளது. பாசுமதி அரிசி, கோதுமை, கடுகு, காய்கறிகள் ஆகியன பயிரிடப்படுகின்றன.

மக்கள் வகைப்பாடு
----------------

2001ஆம் ஆண்டு மக்கட்தொகை கணக்கெடுப்பின்படி, ரண்பிர் சிங் புராவின் மக்கட்தொகை 15,197. 1000 ஆண்களுக்கு 810 பெண்கள் என்ற அளவில் பாலின விகிதம் உள்ளது. எழுத்தறிவு 86.06% விழுக்காடாக உள்ளது..

மேற்கோள்கள்
-----------

1. ↑

வெளி இணைப்புகள்
---------------

* கூகுள் வரைபட்த்தில் ரண்பிர்சிங் புரா
* ரண்பிர் சிங் புராவிலிருந்து ஜம்மு வரையான சாலை வரைபடம்
**வல்லம் வடக்கு சேத்தி பள்ளத்தூர் அய்யனார் கோயில்** தமிழ்நாட்டில் தஞ்சாவூர் மாவட்டம், வல்லம் வடக்கு சேத்தி என்னும் ஊரில் அமைந்துள்ள கிராமக் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் அய்யனார் சுவாமி சன்னதியும், விநாயகர், முருகன், கருப்புசாமி, மதுரைவீரன், பேச்சியம்மன் உபசன்னதிகளும் உள்ளன. இக்கோயிலில் மொத்தம் இரண்டு கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி ஒருகாலப் பூசை நடக்கின்றது. ஆடி,[[தை மாதம்]] அடி மற்றும் தை வெள்ளிக்கிழமை முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
ஒரு சொல்லோ, சொற்றொடரோ இரு பொருள் பட வருவது **இரட்டுறமொழிதல் அணி** எனப்படும். இதனைச் சிலேடையணி என்றும் அழைப்பர். ஒரு சொல் பிரிபடாமல் தனித்துநின்று பல பொருள் தருவது செம்மொழிச் சிலேடை என்றும் , சொற்றொடர் பல வகையாகப் பிரிக்கப்பட்டுப் பல பொருள்களைத் தருவது பிரிமொழிச் சிலேடை என்றும் பெயர் பெறும்.

எடுத்துக்காட்டு
---------------

திருக்குற்றாலக் குறவஞ்சியில் உள்ள பின்வரும் பாடலில் இவ் அணியைப் பயன்படுத்தியுள்ளதைக் காணலாம்.

**பல்லவி**

கண்ணி கொண்டு வாடா-குளுவா
கண்ணி கோண்டு வாடா!
மீறும் அலஞ்சிக் குறத்தியைக் கொண்டசெவ்
வேட்குற வன்முதல் வேட்டைக்குப் போனநாள்
ஆறுநாட் கூடி ஒருகொக்குப் பட்டது
அகப்பட்ட கொக்கை அவித்தொரு சட்டியில்
சாறாக வைத்தபின் வேதப் பிராமணர்
தாமுங் கொண் டார்சைவர் தாமுங் கொண்டார்தவப்
பேறா முனிவரும் ஏற்றுக்கொண் டார்இதைப்
பிக்குச் சொல்லாமலே கொக்குப் படுக்கவே (கண்ணி)
விளக்கம்
குற்றாலத்தில் பறவைகள் பெரும் எண்ணிக்கையில் வலசை வந்து மேய்ந்து கொண்டிருப்பதைப் பார்க்கும் சிங்கன் அப்பறவைகளைப் பிடிப்பதற்காகத் தன் நண்பனைக் கண்ணி கொண்டுவரச் சொல்கிறான். இவ்வாறு செய்வதில் தவறில்லை எனச்சொல்லும் வகையில் அமைந்த இப்பாடலின் நேரடிப் பொருள் பொதுவான அறிவுக்கு ஒவ்வாததாக அமைந்திருந்தாலும் அதன் உள் மறைபொருள் ஏற்றுக் கொள்ளத்தக்கதாக அமைந்துள்ளது. இப்பாடல் இவ்வகையில் நயத்துடன் அமைந்துள்ளது.

நேரடியான பொருள்
வடிவழகிலே அனைவரையும் மிஞ்சும் இலஞ்சி நகர்க் குறத்தியின் மணாளன், செவ்வேளாகிய குறவன் தனது முதல் வேட்டைக்குச் சென்றான். அம்முறை ஆறு நாட்களுக்குப் பின்னர்தான் அவனுக்கு ஒரு கொக்கு அகப்பட்டது. அதை அவித்து ஒரு சட்டியிலே குழம்பாகச் சமைத்தான். அதனை மறையோதும் பிராமணர்களும், சைவர்களும் உண்டனர். தவப்பேறுடைய முனிவர்களும் அதை ஏற்றுக்கொண்டனர். அதனால் மறுப்பேதும் சொல்லாமல் வேட்டையாடுவதற்குக் கண்ணியை எடுத்துக்கொண்டு வாடா குளுவா!

உட்பொருள்
முருகன் (குறவன்) சூரனாகிய மாமரத்தைத் (கொக்கைத்) தான் படையெடுத்துச் சென்ற ஆறாவது நாளில் வென்றான். அது *சட்டித் திருநாள்* எனப்படும். *சாறு* என்றால் *திருவிழா* எனும் பொருளும் உண்டு. அச்சட்டித்திருநாளை அனைவரும் கொண்டாடுவர். இவ்வாறான உட்பொருளைக் கவிஞர் சுவைபட உரைத்துள்ளார்.

குறிப்புகளும் மேற்கோள்களும்
---------------------------

1. ↑  திரிகூடராசப்பக் கவிராயர்; புலியூர்க்கேசிகன் (உரை) (2007). *திருக்குற்றாலக் குறவஞ்சி*. சென்னை: பாரி நிலையம். பக். 145-146.

| * பா
* உ
* தொ
அணி இலக்கணம் |
| --- |
| பொருள் அணிகள் | 
* அதிசய அணி (உயர்வு நவிற்சி அணி)
* மயக்க அணி
* அவநுதியணி
* ஆர்வமொழியணி (மகிழ்ச்சி அணி)
* இலேச அணி
* உதாத்தவணி
* ஏதுவணி
* ஒட்டணி
* ஒப்புமைக் கூட்டவணி
* ஒழித்துக்காட்டணி
* சங்கீரணவணி
* சமாகிதவணி
* சிலேடையணி
* சுவையணி
* தற்குறிப்பேற்ற அணி
* தன்மேம்பாட்டுரை அணி
* தன்மையணி (தன்மை நவிற்சி அணி, இயல்பு நவிற்சி அணி)
* தீவக அணி
* நிதரிசன அணி (காட்சிப் பொருள் வைப்பு அணி)
* நிரல்நிறை அணி
* நுட்ப அணி
* பரியாய அணி
* பரிவருத்தனை அணி
* பாவிக அணி
* பின்வருநிலையணி (பொருள் பின்வருநிலையணி)
* புகழாப்புகழ்ச்சி அணி
* புணர்நிலையணி
* மாறுபடுபுகழ்நிலையணி
* முன்னவிலக்கணி
* வாழ்த்தணி
* விசேட அணி (சிறப்பு அணி)
* விபாவனை அணி
* விரோதவணி
* வேற்றுப்பொருள் வைப்பணி
* வேற்றுமை அணி

 |  |
| சொல் அணிகள் | 
* அந்தாதி
* எதுகை
* சிலேடை
* பின்வருநிலையணி (சொல் பின்வருநிலையணி)
* மடக்கு
* மோனை

 |
| பிற அணிகள் | 
* இரட்டுறமொழிதல் அணி
* இல்பொருள் உவமையணி
* உயர்வு நவிற்சி அணி
* உருவக அணி
* உவமையணி
* எடுத்துக்காட்டு உவமையணி
* ஏகதேச உருவக அணி
* தன்மை நவிற்சி அணி
* பிறிது மொழிதல் அணி
* வஞ்சப் புகழ்ச்சியணி

 |
**சிராம்பியடி** (*Siraampiyadi*) என்பது மட்டக்களப்பு நகரில் இருந்து கல்முனை செல்லும் பாதையில் அமைந்துள்ள புதுக்குடியிருப்பு கிராமத்தில் மட்டக்களப்பு வாவிக்கு அருகாமையில் காணப்படும் ஒர் இடத்தின் பெயராகும்.

பெயர்க் காரணம்
--------------

16ம் நுாற்றாண்டின் ஆரம்பத்தில் ஒத்துக்குடா கந்தன் என்பவரும் அவரது புத்திரியும் சகோதரிகளும் ஏழு கண்ணகி விக்கிரங்களுடன் மட்டக்களப்பு வாவியல் வந்து இறங்கி "சிராம்பி" கட்டி கண்ணகி வழிபாடு நடாத்திய இடம் என்பதால் இவ்விடம் சிராம்பியடி என அழைக்கப்படுகின்றது.

சிராம்பியடி பிள்ளையார் கோயில்
-----------------------------

கண்ணகை வழிபாடு இடம்பெறறபோது கண்டி மன்னனின் ஆணையால் குறித்த கண்ணகை விக்கிரகங்கள் மட்டக்களப்பின் ஏழு ஊர்களுக்கு அனுப்பி வைக்கப்பட்டதன் பிற்காலங்களில் சிரம்பியடியில் தோற்றுவிக்கப்பட்ட ஆலயம் சிராம்பியடி பிள்ளையார் ஆலயம் ஆகும்.

காட்சியகம்
----------

* பிள்ளையார் ஆலயத்தின் முன் பக்க தோற்றம்பிள்ளையார் ஆலயத்தின் முன் பக்க தோற்றம்
* பிள்ளையார் ஆலயத்தின் பின் பக்க தோற்றம்பிள்ளையார் ஆலயத்தின் பின் பக்க தோற்றம்
* பிள்ளையார் ஆலயத்தின் முன் பக்க தோற்றம்பிள்ளையார் ஆலயத்தின் முன் பக்க தோற்றம்
* சிராம்பியடி வயல்வெளி சிராம்பியடி வயல்வெளி

குறிப்புக்கள்
-------------

1. ↑  மட்டக்களப்பு மான்மீயம் (இரண்டாம் பதிப்பு 1998), பதிப்பாசிரியர் - வித்துவான் எப்.எக்ஸ்.சி.நடராசா (பக்கம் - 69)
2. ↑  செட்டிபாளையம் ஸ்ரீலஸ்ரீ கண்ணகை அம்மன் ஆலய வரலாறு (முதல் பதிப்பு - 1994) - வெளியீடு. பதிப்பு ஆலய நிருவாகம் (பக்கம் - 3,30)
3. ↑  செட்டிபாளையம் ஸ்ரீலஸ்ரீ கண்ணகை அம்மன் ஆலய வரலாறு (முதல் பதிப்பு - 1994) - வெளியீடு. பதிப்பு ஆலய நிருவாகம் (பக்கம் - 31)
**இரஞ்சன் ராய் டேனியல்** (*Ranjan Roy Daniel*) (11 ஆகத்து 1923 – 27 மார்ச்சு 2005) நாகர்கோவிலில் பிறந்த இந்திய இயற்பியலாளர் ஆவார். இவர் அண்டக் கதிர் மற்றும் விண் இயற்பியல் துறைகளில் பணிபுரிந்தவர் ஆவார். இவர் டாட்டா அடிப்படை ஆராய்ச்சி கழகத்தின் இயக்குநர் மற்றும் தலைவர் ஆவார். 1976 ஆம் ஆண்டில் இவர் இந்தியப் பிரதமர் இந்திரா காந்தியின் முதன்மை ஆலோசகராகப் பணியாற்றினார். இவர் ஓமி பாபாவுடன் இணைந்து அண்டவியல் கதிர்கள் பற்றிய தளத்தில் 23 ஆண்டுகள் பணியாற்றியவர் ஆவார்.

அறிவியல் மற்றும் பொறியியல் துறைகளில் இவரது பங்களிப்புகளுக்காக 1992 ஆம் ஆண்டில் இந்திய அரசால் சிறந்த குடிமக்களுக்கு வழங்கப்படும் உயரிய விருதுகளில் ஒன்றான பத்ம பூசண் விருது இவருக்கு வழங்கப்பட்டது.

மேற்கோள்கள்
-----------

1. ↑  Stephens, S. A. (10 October 2005), "Ranjan Roy Daniel (1923–2005)" பரணிடப்பட்டது 2013-10-29 at the வந்தவழி இயந்திரம், *Current Science*, Vol. 89, No. 7, pp. 1277–1279, இந்திய அறிவியல் நிறுவனம் IISC.
2. ↑  Daniel, Ranjan Roy (ed.) (1964). *Proceedings: Modulation*. International Union of Pure and Applied Physics. Cosmic Ray Commission, India. Dept. of Atomic Energy.
3. ↑  "Padma Awards Directory (1954–2009)" (PDF). Ministry of Home Affairs. 10 மே 2013 அன்று மூலம் (PDF) பரணிடப்பட்டது.
**இரட்டை மீனவர் முடிச்சு** அல்லது **இரட்டை ஆங்கிலேயர் முடிச்சு** என்பது உண்மையில் இரண்டு கயிறுகளைத் இணைப்பதற்குப் பயன்படும் ஒரு தொடுப்பு ஆகும். இந்த முடிச்சும், மும் மீனவர் முடிச்சும் பாறை ஏறுவதில் அதிகமாகப் பயன்படும் முடிச்சுக்களாகும். இவை தவிர, மீட்பு வேலைகளிலும், தேடுதல் நடவடிக்கைகளிலும் இம் முடிச்சைப் பயன்படுத்துகின்றனர். பாறை ஏறுபவர்களின் பாதுகாப்புத் தொகுதியின் பல்வேறு பகுதிகளை இணைப்பதற்கான உயர் வலிமை கொண்ட நாண்களை உருவாக்குவதே பாறையேற்றத்தில் இந்த முடிச்சின் முதன்மைப் பயனாகும்.

இரட்டை மீனவர் முடிச்சை முடிதல்
இம் முடிச்சின் இன்னொரு பயன்பாடு முக்கியமான வேறு முடிச்சுக்களுக்குப் பின்பலமாக இருப்பதாகும். கழுத்தணிகளைக் கட்டுவதற்கும் இந்த முடிச்சைப் பயன்படுத்துவது உண்டு. இதில் இரண்டு கயிறுகளுக்குப் பதில் ஒரே கயிற்றின் இரண்டு முனைகளை முடிகின்றனர். இந்த முடிச்சைப் பயன்படுத்துவது மூலம் கயிற்றை அறுக்காமல் கழுத்தணியின் அளவைச் சுருக்கவோ விரிவாக்கவோ முடிகிறது.

* நேர் வடிவம்நேர் வடிவம்
* 
* 
* 
* துருத்து வடிவம்துருத்து வடிவம்
* 
* 
*

குறிப்புகள்
-----------

இவற்றையும் பார்க்கவும்
----------------------

* முடிச்சு
* முடிச்சுக்களின் பட்டியல்

வெளியிணைப்புக்கள்
-----------------

* இரட்டை மீனவர் தொடுப்புப் போடும் முறை (அசைவூட்டல் முறை எடுத்துக்காட்டு) பரணிடப்பட்டது 2009-11-26 at the வந்தவழி இயந்திரம்
* மேலுள்ளது போன்ற நிகழ்படம் (Video)
**இரட்டை நுனி முடிச்சு** (Double overhand knot) என்பது வழமையான நுனி முடிச்சின் ஒரு விரிவாக்கம் ஆகும். நுனி முடிச்சின் தடத்தில் இன்னொரு சுற்றுப் போடுவதன் மூலம் "இரட்டை நுனி முடிச்சு" முடியப்படுகிறது. இதனால் இம்முடிச்சுச் சற்றுப் பெரிதாக இருப்பதுடன் இறுகிய பின்னர் அவிழ்ப்பதற்குக் கடினமானதாகவும் இருக்கிறது. இம்முடிச்சு, மருத்துவர் முடிச்சின் முதல் பகுதியாகவும், இரட்டை மீனவர் முடிச்சின் இரு பகுதிகளாகவும் அமைகின்றது. இறுக்கு முடிச்சு என்பதும், பொருளொன்றைச் சுற்றி அமைக்கப்படும் இரட்டை நுனி முடிச்சின் மாற்றியமைக்கப்பட்ட ஒரு வடிவமாகும்.

இது ஒரு சிறந்த தடை முடிச்சு. முறைப்படி முடியும் போது இது ஒரு சீர்மையான முடிச்சாக அமையும்.

முடியும் முறை
-------------

Tying the knot
பொதுவான நுனி முடிச்சொன்றைப் போட்டபின் செயல் நுனியைத் தடத்துக்குள் செலுத்தி இன்னொரு முறை சுற்றினால் இரட்டை நுனி முடிச்சுக் கிடைக்கும். பார்த்து இதன் அமைப்பைப் புரிந்து கொள்வதும், இதனைக் கட்டுவதும் மிகவும் இலகுவானது. (இடப்புறம் உள்ள படத்தைப் பார்க்கவும்). இதனை வேறு வழிகளிலும் முடிய முடியும்.

பயன்கள்
-------

கயிற்றின் நுனைகளில் போடப்படும் தடை முடிச்சாகப் பயன்படும் அதே வேளை இது, பிற முடிச்சுகளின் ஒரு பகுதியாகவும், பிற முடிச்சுக்களுக்குக் கூடுதலான பாதுகாப்பை வழங்குவதற்கும் பயன்படுத்தப்படுகின்றது.

குறிப்புகள்
-----------

இவற்றையும் பார்க்கவும்
----------------------

* முடிச்சு
* முடிச்சுக்களின் பட்டியல்

வெளியிணைப்புக்கள்
-----------------

* கட்டும் முறை பற்றிய அசைவூட்டிய படம் பரணிடப்பட்டது 2009-05-05 at the வந்தவழி இயந்திரம்
**சிராமலை அந்தாதி** என்னும் நூல் 10 ஆம் நூற்றாண்டில் தோன்றியது. வேம்பையர் கோன் நாராயணன் என்பவர் இதன் ஆசிரியர். இது மண்டலித்து வரும் அந்தாதி நூல். 102 கட்டளைக் கலித்துறைப் பாடல்கள் இதில் உள்ளன. 

பாடல் – எடுத்துக்காட்டு 
மெல்லிய செந்தமிழ் மாலைக்கு மெய்ப்பொருள் வேண்டும் எனச்
சொல்லிய கோவிற்கு அருள் செய்தவன் கழலும் முகிலை
வல்லிய மால் களிறு என்று தன் வாள் உகிரால் கதுவச்
செல் விழிச் சாரல் சிராமலை மேய திருவடியே.

  

கட்டளைக் கலித்துறை:

  

மெல்லிய செந்தமிழ் மாலைக்கு மெய்ப்பொருள் வேண்டுமெனச்

சொல்லிய கோவிற்(கு) அருள்செய் தவன்கழ லும்முகிலை

வல்லிய மால்களி(று) என்றுதன் வாளுகி ரால்கதுவச்

செல்விழிச் சாரல் சிராமலை மேய திருவடியே.

  

எழுத்துக் கணக்கை உடைய கலித்துறை என்று பொருள். 

அடிதோறும் ஐந்து சீர்களை உடையது. ஒவ்வோரடியும் தனித்தனியே வெண்டளை அமைய வேண்டும். 

ஈற்றுச் சீர் மட்டும் விளங்காய்ச் சீராகி, ஏகாரத்தில் முடியும். (இடையில் விளங்காய்ச் சீர் வராது.) 

இந்த இலக்கணம் அமைந்தால் ஒவ்வோரடியிலும் ஒற்றெழுத்துகளை விட்டு எண்ணிப் பார்த்தால்,

நேரசையில் தொடங்கினால் பதினாறு எழுத்துக்களும், 

நிரையசையில் தொடங்கினால் பதினேழு எழுத்துக்களும் இருக்கும். 

இந்தக் கணக்குத் தவறவே தவறாது.

கருவிநூல்
---------

* மு. அருணாசலம், தமிழ் இலக்கிய வரலாறு, பத்தாதாம் நூற்றாண்டு, பதிப்பு 2005

அடிக்குறிப்பு
-------------

1. ↑  பாடல் பொருள் நோக்கில் சொல் பிரிப்பு செய்யப்பட்டுள்ளது